stanford-oval/wikipedia huggingface dataset:
אקלים משווני טרופי
לקריאה נוספת

גלן ט. טריוורתה, מבוא לתורת האקלים, הוצאת יחדיו (1976)
שמואל יפה, מזג־אוויר ואקלים, הוצאת מסדה
ד"ר דוד גרשון וד"ר בני רזניק, מזג אוויר, ספרית מעריב.
| שיטת קפן לסיווג אקלימים |
| --- | --- | --- |
| קבוצה A - טרופי | אקלים משווני טרופי (Af), אקלים מונסון טרופי (Am), אקלים סוואנה טרופי (Aw, As) |  |
| קבוצה B - צחיח | אקלים צחיח (BWh, BWk), אקלים צחיח למחצה (BSk, BSh) |  |
| קבוצה C - ממוזג | אקלים ים-תיכוני (Csa, Csb, Csc), אקלים סובטרופי גשום (Cfa, Cwa), אקלים ימי (Cfb, Cwb, Cfc, Cwc) |  |
| קבוצה D - יבשתי | אקלים יבשתי (Dfa, Dwa, Dfb, Dwb, Dsa, Dsb), אקלים תת-ארקטי (Dfc, Dwc, Dfd, Dwd, Dsc, Dsd) |  |
| קבוצה E - קוטבי | טונדרה (ET), אקלים כיפת הקרח (EF), אקלים אלפיני (ET, EF) |  |
אריק ברגן

| --- | --- |

 לידה:  31 בדצמבר 1985 (בן 38) ניו יורק, ארצות הברית 
 מדינה:  ארצות הברית 
 תקופת הפעילות:  מ-2007 
 פרופיל ב-IMDb
 
אריק ברגן (באנגלית: Erich Bergen; נולד ב-31 בדצמבר 1985) הוא שחקן קולנוע, טלוויזיה, זמר ומגיש אמריקאי, שנודע בעיקר בזכות תפקידו בסרט דרמה מוזיקלית ביוגרפית "ג'רזי בויז" ועל תפקידו בסדרת הטלוויזיה של רשת CBS "מזכירת המדינה".
הוא למד במרכז אומנויות הבמה "סטייג' דור" בלוך שלדרייק, ניו יורק במשך שבע שנים.
קריירה

בין היתר שיחק בסדרות "אחת שיודעת", "עקרות בית נואשות", "מבוקש" וב"פרנקלין ובאש". ברגן הופיע בסדרת הטלוויזיה של רשת CBS "מזכירת המדינה" בתפקיד בלייק מורן, מזכירה האישי של מזכירת המדינה הבדיונית אליזבת מקקורד (בגילומה של טיאה ליאוני).
בשנת 2013 אובחן ברגן כחולה סרטן האשכים ועבר טיפולי כימותרפיה.
לאחרונה פורסם כי הוא מצטרף לצוות השחקנים של "מלצרית", בתפקיד של ד"ר פומטר.
פילמוגרפיה

| שנה | כותרת | תפקיד | הערות |
| --- | --- | --- | --- |
| 1996 | המופע של דנה קארווי | בן | סדרת טלוויזיה (פרק: "מופע טאקו בל דנה קרווי"; לא זוכה) |
| 2009–2010 | אחת שיודעת | פול הופמן | 2 פרקים |
| 2012 | ג'ואי דקוטה | פול | סרט טלוויזיה |
| 2012 | מבוקש | בראדלי פטרוזיאן | סדרת טלוויזיה (פרק: "Baby Blue") |
| 2012 | פרנקלין ובאש | קית 'פלין | סדרת טלוויזיה (פרק: "הריקוד האחרון") |
| 2012 | בית חולים לילדים | אח בבית חולים/רקדן | סדרת טלוויזיה (פרק: "מקורו של צ'יף") |
| 2013 | כמה מתוק זה | איתן טרימבל |  |
| 2014 | ג'רזי בויז | בוב גאודיו |  |
| 2014–2019 | מזכירת המדינה | בלייק מורן | תפקיד ראשי |
| 2017 | שעשע אותי | אלן |  |
| 2019 | ספר לי סיפור | קצין NYPD 1 | עונה 1 פרק 10 |
| 2020 | עיר על גבעה | קצין PD בבוסטון 1 | עונה 2 פרק 1 |
| 2021 | בול | רוברט ג'ונס | פרק אחד |
הערות שוליים

↑  "Interview: Jersey Boys' Erich Bergen on Playing Four Seasons Songwriter, Bob Gaudio". ComingSoon.net. 20 ביוני 2014. {{cite web}}:  (עזרה)
↑  Nelson, Jeff. "Bergen Reveals Testicular Cancer Battle: 'Men Are Dying Because They Don't Want Someone Looking at Their Junk'". People. נבדק ב-2017-04-26.
| --- | --- |
בקרת זהויות :  BnF: cb16940524r (data)  GND: 1058442686  ISNI: 0000 0004 3701 6575  LCCN: no2014168939  MusicBrainz: 5a03da37-e18b-4beb-91cc-a237db364e65  NTA: 383669359  SUDOC: 203940989  VIAF: 310689095   WorldCat (עם VIAF): 310689095
אקלים סוואנה טרופי

אזורי אקלים סוואנה טרופי במפת כדור הארץ (Aw / As).
אקלים סוואנה טרופי או אקלים טרופי רטוב ויבש הוא סוג של אקלים המוגדר על ידי הקלימטולוג הגרמני, ולדימיר קפן ב'שיטת קפן לסיווג אקלימים' כסוג של אקלים טרופי והוא מסומן באות (Aw/As). אקלים זה שורר לרוב בשטחי סוואנה, משני צידי קו המשווה. האקלים בסוואנה הטרופית נוטה להיות חמים עם טמפרטורות ממוצעות חודשיות מעל C°‏ 18 בכל חודשי השנה, ועם עונה יבשה בולטת (המקבילה לעונת החורף). בחודש היבש ביותר יש משקעים של פחות מ־60 מ"מ .
זאת בניגוד לאקלים של מונסון טרופי, שהוא בעל חודש אחד יבש, אך שאר השנה בו גשומה.
באקלים של סוואנה טרופית, בעונה היבשה נוצרים לעיתים קרובות תנאי בצורת ויובש. אקלים סוואנה טרופי מתאפיין לעיתים קרובות בשטחי עשב שבהם משובצים עצים. אין בו יערות גשם, ג'ונגל סמיך או צמחייה סבוכה. עם זאת, סוואנות (משטחי דשא גבוה נרחבים) שאין בהם עצים כלל היא דבר נדיר.
זברות נודדות אחרי המים, בנוף סוואנה אפריקאי צחיח בעונה היבשה. שמורת הטבע מסאי מארה.
נוף הסוואנה במזרח טימור בעונה הרטובה, גשמי זלעפות שאינם פוסקים במשך ימים.
תתי-סוגים של האקלים

בדרך כלל ישנם ארבעה סוגים של אקלים סוואנה טרופי:
א. עונות רטובות ויבשות מובחנות בעלות משך שווה יחסית. (חצי שנה יבשה, וחצי שנה רטובה). מרבית הגשמים השנתיים של האזור הם בעונה הרטובה, בעוד מעט מאוד משקעים יורדים בעונה היבשה. 

ב. עונה יבשה ממושכת ועונה רטובה יחסית קצרה. גרסה זו כוללת שבעה חודשי עונה יבשים או יותר, וחמישה חודשי עונה רטובה או פחות. יש מספר גרסאות לתת־סוג זה:
בקיצוניות אחת, האזור מקבל מספיק משקעים בעונה הרטובה הקצרה כדי למנוע ממנו סיווג אקלים צחיח למחצה. וריאציה יבשה יותר זו של אקלים הסוואנה הטרופי נמצאת בדרך כלל בסמוך לאזורים עם אקלים צחיח למחצה.
הסוג השני הוא אקלים הכולל עונה יבשה ארוכה ואחריה עונה רטובה קצרה אך גשומה במיוחד. לעיתים הגשם אינו מפסיק לרדת במשך ימים ושבועות. אף על פי שמדובר בעונה רטובה מאוד, מאחר שמדובר במשך זמן קצר של עונת גשמים, היא לא מוכרת כאקלים מונסון טרופי.
ג. עונה רטובה ארוכה ועונה יבשה קצרה יחסית. גרסה זו כוללת שבעה חודשי עונה רטובה או יותר וחמישה חודשי עונה יבשים או פחות. דפוס המשקעים של גרסה זו דומה לדפוסי המשקעים שנצפו באקלים מונסון טרופי אך אין מדובר במספיק גשמים במהלך העונה הרטובה כדי שיוגדרו ככאלה. 

ד. עונה יבשה עם כמות גשמים בולטת, ואחריה עונה רטובה גשומה.
תפוצה

משם האקלים מובן כי הוא נמצא באזורי סוואנה טרופיים. אקלים סוואנה טרופי נפוץ בעיקר בשוליים של אזורי קו המשווה. ניתן למצוא אותו באופן ניכר באפריקה, אסיה ודרום אמריקה. האקלים נפוץ גם בחלקים של מרכז אמריקה, צפון אוסטרליה, האיים הפסיפיים, באזורים של מקסיקו וכמה איים בקריביים. אזורים קטנים יותר של אקלים סוואנה טרופי נמצאים בדרום מזרח סין, בדרום פלורידה בארצות הברית ובאזורים במדגסקר. מרבית המקומות שיש בהם אקלים זה נמצאים בשוליים החיצוניים של האזור הטרופי, אך לעיתים גם מקום פנימי־טרופי (למשל, סן מרקוס, אנטיוכיה, קולומביה ) מתאים. באופן דומה, החוף הקריבי, מזרחה ממפרץ אורבה בגבול קולומביה - פנמה ועד לדלתת נהר אורינוקו.
באוקיינוס האטלנטי (כ־4,000,000 קמ"ר), יש תקופות יבשות ארוכות (הקיצוני הוא אקלים BSh), המאופיין במשקעים נמוכים מאוד ולא אמינים, למשל, באזורים נרחבים בחצי האי גואחירה, ובקורו, מערב ונצואלה, חצי האי הצפוני ביותר בדרום אמריקה, שמקבלות יותר מ־300 מ"מ ממוצע משקעים שנתי, כמעט הכל בחודשיים־שלושה. מצב זה משתרע עד האנטילים הקטנים והאנטילים הגדולים, שיוצרים את החגורה היבשה המקיפה את האזורים הקאריביים. אורכה וחומרתה של העונה היבשה פוחתת בפנים הארץ (דרומה); בקו הרוחב של נהר האמזונאס - הזורם מזרחה, ממש דרומית לקו המשווה - האקלים הוא Af. ממזרח להרי האנדים, בין האיים הקריביים הצחיחים לאזור האמזונס הרטוב תמיד, נמצאים נהר האורינוקו, שטחי ערבות - לוס יאנוס או סוואנה, ממנה אקלים זה לוקח את שמו.
לפעמים כפי שנהוג באזורי אקלים Aw מתרחשת העונה היבשה בזמנים בהם יש שמש גבוהה יותר וימים ארוכים יותר. זאת לעיתים קרובות בגלל אפקט מדבר צל גשם המנתק את המשקעים בקיץ באזור טרופי. כך למשל במזרח אפריקה (מומבסה, קניה, סומליה), סרי לנקה (טרינקומלי) ואזורי החוף בצפון מזרח ברזיל (מפורטלזה דרך נטאל ועד מסייאו), למשל. ההבדל בין "הקיץ" ו "החורף" במקומות כאלה הוא בדרך כלל זניח, ובקושי ניתן להבחנה. ברוב המקומות בהם יש אקלים טרופי רטוב ויבש, עם זאת, העונה היבשה מתרחשת בזמן של שמש נמוכה יותר וימים קצרים יותר, בגלל צמצום או חוסר הסעה (מעבר חום ומסה), וזאת בגלל רוחות הסחר של אזור ההתכנסות הבין-טרופי במהלך כל השנה.
אזורי אקלים הסוואנה הטרופית גדלים והולכים, ככל שיערות הגשם נכרתים, תהליך שאינו נפסק וסכנותיו רבות. השריפות באמזונאס בשנת 2019 כילו חלקים מיוערים עצומים, ונותרה בהם סוואנה של עשב ללא עצים, דבר שצפוי כי ישפיע בהתאמה על אקלים המקום.
ראו גם

האזור הטרופי
סוואנה
הערות שוליים

↑  McKnight, Tom L; Hess, Darrel (2000). "Climate Zones and Types". Physical Geography: A Landscape Appreciation. Upper Saddle River, New Jersey: Prentice Hall. ISBN 978-0-13-020263-5.
↑  יעקב שקולניק, אש באמזונס - הבית בוער, ספטמבר 2019
| שיטת קפן לסיווג אקלימים |
| --- | --- | --- |
| קבוצה A - טרופי | אקלים משווני טרופי (Af), אקלים מונסון טרופי (Am), אקלים סוואנה טרופי (Aw, As) |  |
| קבוצה B - צחיח | אקלים צחיח (BWh, BWk), אקלים צחיח למחצה (BSk, BSh) |  |
| קבוצה C - ממוזג | אקלים ים-תיכוני (Csa, Csb, Csc), אקלים סובטרופי גשום (Cfa, Cwa), אקלים ימי (Cfb, Cwb, Cfc, Cwc) |  |
| קבוצה D - יבשתי | אקלים יבשתי (Dfa, Dwa, Dfb, Dwb, Dsa, Dsb), אקלים תת-ארקטי (Dfc, Dwc, Dfd, Dwd, Dsc, Dsd) |  |
| קבוצה E - קוטבי | טונדרה (ET), אקלים כיפת הקרח (EF), אקלים אלפיני (ET, EF) |  |
ארפד סטרביק

ארפד סטרביק קאפר (בסרבית: Арпад Штербик; נולד ב-20 בנובמבר 1979) הוא שוער כדוריד ספרדי יליד סרביה שמשחק בברצלונה.
קריירה

סטרביק התחיל את הקריירה שלו בRK ז'וגוביץ', אך עבר להונגריה כדי לשחק בKC וזפרם ב-2001. לאחר כמה חודשים בהונגריה, קיבל אזרחות הונגרית והפך לשחקן "מקומי" בקבוצה, ולא זר. הוא גם היה רשאי לשחק בנבחרת הונגריה, אך לא הופיע אף לא פעם אחת במדי הנבחרת ההונגרית. סטרביק נשאר בKC וזפרם עד 2004, כשהוא מחזיק עם הקבוצה בסדרה של 3 זכיות רצופות גם בליגה ההונגרית וגם בהגביע ההונגרי. ב-2002 הוא העפיל עם קבוצתו לגמר ליגת האלופות, אך הם הפסידו 51-48 בתום 2 משחקי הגמר. באותה שנה גם נבחר לשחקן השנה בהונגריה.
ב-2004 עבר לBM ריאל סיודד, והפך לאחד השוערים הטובים בתולדות הליגת ASOBAL. בתקופתו במועדון נבחר 4 פעמים ברצף לשוער הכי טוב בעונה בליגת ASOBAL (ב-2006–2010). ב-2005, נבחר על ידי IHF לשחקן השנה בעולם. במהלך תקופתו במועדון זכה 4 פעמים באליפות, פעמיים בגביע הספרדי, ושלוש פעמים בליגת האלופות. ב-2008, לאחר 4 עונות בקבוצה, קיבל אזרחות ספרדית והצטרף לנבחרת ספרד.
ב-2012, לאחר 8 עונות מוצלחות בסיודד ריאל, חתם על חוזה ל-4 שנים בברצלונה.
משפחה

במהלך שהותו בהונגריה הכיר את אשתו, אשת העסקים ההונגרית מוניקה הוראוות. לשניים נולדו תאומים בשנת 2010. אחותו של סטרביק היא גם שחקנית כדוריד מקצוענית שמשחקת בקבוצה הכי מעוטרת בהונגריה, קיסהונלאס NKSE.
אריק פרה

| --- | --- |

 לידה:  1 במרץ 1972 (בן 52) רואן, צרפת 
 מסעדות:  למלואז
 פרסים והוקרה:  Meilleur Ouvrier de France (2004)  אביר במסדר ההצטיינות הלאומי (20 בנובמבר 2015) 
 www.lameloise.fr
 
אריק פרה (בצרפתית: Éric Pras; נולד ב-1 במרץ 1972) הוא שף צרפתי, שמסעדתו "למלואז", בשאני שבבורגון מחזיקה בשלושה כוכבים במדריך מישלן האדום.
קריירה

אירק פרה נולד ברואן. הוא השתלם אצל מספר שפים צרפתים ידועים לרבות ברנאר לואזו בסוליה, פייר גנייר בסנט אטיין, ואנטואן וסטרמן בסטרסבורג. בשנת 2004 זכה בתואר Meilleur Ouvrier de France. החל משנת 2005 הוא עבד במסעדה של  רז'יס מארקון. בשנת 2008 הוא התחיל לעבוד במסעדה של ז'אק לאמלואז ובהמשך רכש את המסעדה ממנו. בניהולו המסעדה המשיכה להיות בעלת שלושה כוכבים במדריך מישלן האדום.
בשנת 2011 הוא פרסם את הספר "Lameloise: Une maison en Bourgogne" על המסעדה והתפריט שלה.
ארנסט דהנר

| --- | --- |

 לידה:  5 במרץ 1889 הרסברוק, הקיסרות הגרמנית הקיסרות הגרמנית 
 פטירה:  13 בספטמבר 1970 (בגיל 81) ויסבאדן, גרמניה המערבית גרמניה המערבית 
 מדינה:  גרמניה 
 השתייכות:  הקיסרות הגרמנית הקיסרות הגרמנית   רפובליקת ויימאר רפובליקת ויימאר   גרמניה הנאצית גרמניה הנאצית
 תקופת הפעילות:  1908–1945 (כ־37 שנים)
 דרגה:   גנרל חיל הרגלים
 תפקידים בשירות
 מפקד הדיוויזיה ה-106   מפקד הקורפוס ה-82   מפקד הקורפוס ה-69
 פעולות ומבצעים
 מלחמת העולם הראשונה  מלחמת העולם השנייה
 עיטורים
   צלב האבירים של צלב הברזל   צלב הברזל דרגה ראשונה   צלב הברזל דרגה שנייה
 
ארנסט דהנר (בגרמנית: Ernst Dehner;‏ 5 במרץ 1889 – 13 בספטמבר 1970) היה מפקד בכיר בורמאכט במלחמת העולם השנייה, אשר נידון במשפט בני הערובה.
ביוגרפיה > קריירה מוקדמת

דהנר נולד ב-5 במרץ 1889 בהרסברוק, בשנת 1908 התגייס לצבא הגרמני הקיסרי והצטרף לרגימנט הרגלים הבווארי ה-14 (הרטמן), עמו לחם עמו בתחית מלחמת העולם הראשונה. בספטמבר 1914 הוא נפצע בקרבות, ולאחר החלמתו מונה למפקד פלוגה ברגימנט המילואים הבווארי ה-23. ב-12 באוגוסט 1916 הוא נפל בשבי הצרפתי, בו שהה עד 15 בדצמבר 1917. לאחר מכן הוא נכלא בשווייץ עד ה-8 באוגוסט 1918, וב-22 במרץ אותה שנה הוא הועלה לדרגת האופטמן. על פעולותיו בקרבות קיבל את עיטורי צלב הברזל דרגה ראשונה ושנייה וצלב הכבוד של מלחמת העולם 1914/1918.
לאחר המלחמה הצטרף דהנר לרייכסווהר, ומילא בו תפקידי פיקוד ומטה. בינואר 1929 הוא מונה כקצין מטה בדיוויזיה השישית במחוז הצבאי השישי, שם הועלה לדרגת מיור ב-1 בפברואר 1931. בשנת 1934 הוא מונה למפקד הגדוד ה-2 ברגימנט הרגלים ה-18, וביולי 1934 הועלה לדרגת אוברסט לוטננט. שנה לאחר מכן הוא למד בבית ספר לספורט של הצבא למפקדי הגדודים בוונסדורף, ובאוקטובר 1936 הועלה לדרגת אוברסט ומונה למפקד רגימנט הרגלים ה-87.
ביוגרפיה > מלחמת העולם השנייה

בפרוץ המלחמה היה דהנר מפקד רגימנט הרגלים ה-87, שהיה חלק מהדיוויזיה ה-36, ולחם עמו במהלך המערכה על צרפת. ב-1 באוקטובר 1940 הועלה דהנר לדרגת גנרל מיור, וב-22 בנובמבר 1940 הוא מונה למפקד הדיוויזיה ה-106. במהלך מבצע ברברוסה הוא לחם עם הדיוויזיה בגזרה המרכזית, ובכלל זה בקרב ביאליסטוק-מינסק, קרב סמולנסק והקרב על מוסקבה, וב-18 באוקטובר 1941 הוענק לו עיטור צלב האבירים של צלב הברזל. ב-16 בספטמבר 1942 הוא הועלה לדרגת גנרל לוטננט, וב-1 בנובמבר 1942 מונה למפקד הקורפוס ה-82 בצפון צרפת. ב-16 בנובמבר 1942 הוא הועלה לדרגת גנרל חיל הרגלים, וב-15 ביולי 1943 הוא מונה למפקד הקורפוס ה-69 בבלקן. ב-5 באוגוסט 1944 הוא מונה למפקד באזור הצבא בדרום צרפת, וב-6 בספטמבר 1944, הוא מונה למפקד צוות-קרב בקבוצת ארמיות G. ב-20 בינואר 1945 הוא שובץ לתפקיד עבור משימות מיוחדות בקבוצת הארמיות, וב-18 באפריל 1945 הוא נפל בשבי צבא ארצות הברית.
ביוגרפיה > לאחר המלחמה

דהנר שוחרר מהשבי בשנת 1947, ולאחר מכן נשפט במשפט בני הערובה על פשעי מלחמה ביוון וביוגוסלביה, ונדון ל-7 שנות מאסר, אך לבסוף שוחרר בשנת 1951. לאחר שחרורו התגורר דהנר בויסבאדן עד למותו ב-13 בספטמבר 1970.
אקרמניט

| --- | --- |
אקרמניט (חום צהבהב) יחד עם קלציט (כחול), הילברנדיט (סיבי) וטילייאיט (סגלגל)
אקרמניט (חום צהבהב) יחד עם קלציט (כחול), הילברנדיט (סיבי) וטילייאיט (סגלגל)
 תכונות המינרל
 הרכב כימי:  ‎Ca2Mg[Si2O7]‎
 מערך קריסטלוגרפי:  טטרגונלי
 צורת הגביש:  הגבישים פריזמתיים קצרים ודקים, דומים לקוביות. כמו כן המינרל מופיע כגוש חסר צורה (מסיבי) או גרגרי (בסלעי יסוד).
 צבע:  חסר צבע, צהבהב, חום, חום-צהבהב, ירוק אפרפר, אפור
 ברק:  זגוגי עד דמוי שרף
 שקיפות:  שקוף עד שקוף למחצה
 פצילות:  מובחנת על {001}, חלשה על {110}
 שבירה:  בלתי שווה עד דמוית קונכייה
 קשיות:  6-5 בסולם מוס
 משקל סגולי:  2.94
 שרטוט:  לבן
 מידע נוסף:  גבישים תאומים על {001} ו־{100}
 מינרלים נלווים:  וולאסטוניט, לרניט, מרוויניט, ספוריט, מונטיצ'ליט, פורסטריט, גרוסולר ודיופסיד
אקרמניט הוא מינרל סורוסיליקטי (סורו ביוונית ערימה - סיליקט במבנה טטרהדרונים כפולים) של סידן ומגנזיום השייך לקבוצת המליליט.
תכונות > הרכב וקריסטלוגרפיה

נוסחת המבנה הכימי של האקרמניט היא Ca2Mg[Si2O7].
האקרמניט, העשיר במגנזיום, יוצר תמיסה מוצקה עם הגהלניט ([Ca2Al[AlSiO7) העשיר באלומיניום.
האקרמניט מתגבש במערכת הטטרגונלית, חבורת סימטריות נקודתית "חבורה טטרגונולית סקלנוהדרלית"  {\bar {4}}2m\ , וחבורת סימטריות מרחבית  P 421m . הפרמטרים של תא היחידה הם: Å‏a=7.8288‏, ו-c=5.0052Å.
תכונות > תכונות פיזיקליות

הגבישים פריזמתיים קצרים ודקים, דומים לקוביות. כמו כן המינרל מופיע בטבע בדרך כלל כמסה חסרת צורה או גרגירית. יש לו פצילות מובחנת על {001} וחלשה על {110}, והוא נשבר באופן בלתי שווה. הקשיות של המינרל בינונית, 6-5 בסולם מוס, ומשקלו הסגולי הוא בממוצע 2.94. קיימת במינרל תופעת גבישים תאומים על {001} ו־{100}. האקרמניט ניתך ב-1454°C.
תכונות > תכונות אופטיות

אופטית המינרל הוא חד-צירי חיובי. מקדמי השבירה של האקרמניט הם: nε=1.639-1.648‏ ו-nω=1.630-1.632. גבישי האקרמניט שקופים עד שקופים למחצה. מינרלים טהורים של אקרמניט הם חסרי צבע, אבל בגלל זיהומים צבעם הוא בדרך כלל צהבהב, חום, חום-צהבהב, ירוק אפרפר ואפור. בשקף מנוסר האקרמניט הוא חסר צבע עד צהוב חיוור.
גילוי ומקור שם

המינרל נתגלה לראשונה ב-1884 ונקרא על שמו של המטלרוג השוודי אנדרס ריכרד אקרמן (Anders Richard Åkerman‏; 1922-1837).
מקור ותפוצה

האקרמניט מופיע בסלעי גיר או דולומיט שאינם טהורים שעברו התמרת מגע בטמפרטורה גבוהה. כמו כן נוצר במאגמה אלקלית עשיר בסידן.
הרקר וטאטל (Harker & Tuttle) קבעו ב-1956 את התגובה הכימית הבאה היוצרות אקרמניט:
תפוצת האקרמניט רחבה למדי, אבל מרבית המופעים הם תערובת של התמיסה המוצקה עם הגהלניט. מקומות בהם מוצאים אקרמניט טהור יחסית כוללים את הר סומה המקיף את הר הווזוב במחוז קמפניה, וכן בהר קבלוקיו (Monte Cavalluchio) סמוך לרומא במחוז לציו שבאיטליה; על גבעת סקווט (Scawt Hill) בסמוך ללרן (Larne), מחוז אנטרים בצפון אירלנד; על גבעת דופרסן (Dufresne Hill) בפרובינציה קוויבק שבקנדה; בנפת טרס הרמנס (Tres Hermanas), מחוז לונה (Luna) בניו מקסיקו, ועל הר קסקייד (Cascade Mountain) במחוז אסקס (Essex) בניו יורק שבארצות הברית; ובמכרה וסלס (Wessels), בסמוך לקורומן בפרובינציית הכף הצפוני בדרום אפריקה.
לקריאה נוספת

Deer, W.A., Howie, R.A., and Zussman, J. (1986) Disilicates and Ring Silicates, Rock-forming minerals 1B, 2nd Ed., New York : John Wiley & Sons, pages 285-334, ISBN 0-582-46521-4
הערות שוליים

↑  אתר rruff
1 2  Deer et al., 1993
↑  אתר rruff
↑  לרשימה המלאה ניתן להיעזר בקישור לאתר Mindat.
ארפג'ונה

| --- | --- |

 סיווג:  קורדופוניים
 קבוצה:  כלי קשת, כלי מיתר
 
ארפג'ונה (באיטלקית: Arpeggione) הוא כלי נגינה בעל שישה מיתרים, מסורג ומכוונן כמו גיטרה, אבל הנגינה בו נעשית באמצעות קשת, כמו בצ'לו, בדומה לויולה דה גמבה. בצורתו, מכל מקום, גוף הכלי דומה יותר לכינור מימי הביניים מאשר לגיטרה או לויול בס.
שני בוני גיטרות, יוהאן גאורג שטאופר מווינה ופטר טויפלסדורפר מפשט טענו להמצאת הארפג'ונה. שניהם כינו את הכלי "גיטרת קשת" ושניהם הציגו את הכלים שבנו באביב 1823. ייתכן שגם לבונה הכינורות הווינאי יוהאן ארטל היה חלק בהמצאת הארפג'ונה. עוד 20 שנה קודם לכן ערך י. ג. לב מפרסבורג ניסויים בבניית גיטרה בעלת קשת.
הכלי היה באופנה למשך תקופה קצרה, כעשור. היצירה היחידה החשובה לארפג'ונה ששרדה עד ימינו היא סונאטת ארפג'ונה של שוברט, בליווי פסנתר, ד. 821. הסונאטה יצאה לאור רק בשנת 1871, כשהארפג'ונה נזנח ונשכח זה מכבר. כיום מנגנים סונאטה זו, על פי רוב, בצ'לו או בויולה, אם כי קיימים עיבודים גם לכלים מלודיים אחרים.
בשנים האחרונות עוסק הצ'לן ונגן הארפג'ונה הצרפתי ניקולא דלאטאי בהשבת הכלי לחיים, בכך שהוא מנגן לא רק את הרפרטואר שנכתב לו (בעיקר הסונאטה של שוברט), אלא גם רפרטואר עכשווי ואף מעודד מלחינים לכתוב מוזיקה חדשה לארפג'ונה.
לא מעט מן הכלים שבנה שטאופר שרדו עד ימינו, יחד עם כמה כלים לא חתומים, שנבנו על פי הדגם שלו. שמו העכשווי של הכלי ניתן לו רק בשנת 1870, בעקבות הסונאטה של שוברט בשם זה, שנכתבה בנובמבר 1824.
ראו גם

הרפרטואר לארפג'ונה
סונאטת ארפג'ונה
הערות שוליים

↑  ג'רלד הייס/אסתר פונטנה, "ארפג'ונה" במילון גרוב למוזיקה ומוזיקאים אונליין
↑  הייס ופונטנה, שם
| --- | --- |
בקרת זהויות :  NLI: 987007294980705171  BnF: cb122719139 (data)  GND: 4794126-1  LCCN: sh85007412  MusicBrainz: 2db86733-2865-4053-ad8c-da93505275cc
אריק לדין

| --- | --- |
אין תמונה חופשית
 לידה:  16 בפברואר 1978 (בן 46) יוסטון, ארצות הברית 
 מדינה:  ארצות הברית 
 תקופת הפעילות:  מ-2001 
 מקום לימודים:  אוניברסיטת דרום קליפורניה  בית ספר לאמנויות הבמה של אוניברסיטת דרום קליפורניה  בית הספר קינקייד 
 פרופיל ב-IMDb
 
אריק סטיבן לדין (באנגלית: Eric Steven Ladin; נולד ב-16 בפברואר 1978) הוא שחקן קולנוע וטלוויזיה אמריקאי.
ביוגרפיה

לאדין למד בבית הספר לאמנויות דרמטיות באוניברסיטת דרום קליפורניה.
קריירה

לדין שיחק בתפקיד אורח במספר פרקים של סדרת הטלוויזיה "מד מן" ובמיני-סדרה של HBO, "דור מזוין" בתור רב"ט ג'יימס צ'אפין. הוא הופיע בסרטים "רצח בארגז כלים", הקללה ו-"Left in Darkness". הוא גם קולה של הדמות אליס במשחק הווידאו "Left 4 Dead 2".
לדין שיחק את ג'יימי רייט במשך שתי עונות בסדרת הטלוויזיה ההריגה, ששודרה בערוץ AMC.
הוא זכה לתהילה על גילום ג'ון אדגר הובר בסדרה זוכת גלובוס הזהב ופרס אמי, אימפריית הפשע.
בשנים 2019 ו-2020 לדין הופיע בתור ג'ין קראנץ בסדרת הטלוויזיה "עבור כל האנושות" וכריס קראפט בסדרת הטלוויזיה של דיסני+ "The Right Stuff". ללאדין יש גם תפקיד חוזר ככתב הלוס אנג'לס טיימס, סקוט אנדרסון, בסדרת הטלוויזיה של אמזון, "בוש".
בשנת 2020, לדין כיכב בסרט המותחן הפסיכולוגי העלילתי "צייר" עם בטסי רנדל.
חיים אישיים

לדין נשוי למעצבת האופנה והסטייליסטית קייטי לדין. לזוג שני בנים. לדין הוא יהודי.
פילמוגרפיה > קולנוע

| שנה | כותרת | תפקיד | הערות |
| --- | --- | --- | --- |
| 2004 | רציחות בארגז כלים | ג'וני טרנבול |  |
| 2005 | הקללה | לואי |  |
| 2005 | Duck | מכור מס' 4 |  |
| 2006 | Left in Darkness | גופר |  |
| 2008 | Bar Starz | קורי למוייק |  |
| 2008 | החברה של החבר הכי טוב שלי | קליי |  |
| 2009 | Back Nine | גארי זוסמן |  |
| 2013 | Highland Park | ג'סי |  |
| 2014 | אנאבל | הבלש קלארקין |  |
| 2014 | River Guard | שון פלין |  |
| 2014 | צלף אמריקאי | סקווירל |  |
| 2015 | The Missing Girl | סקיפי |  |
| 2016 | Beyond Valkyrie: Dawn of the 4th Reich | רוברט אתרים |  |
| 2016 | Rebirth | טוד |  |
| 2016 | Wolves at the Door | הבלש קלארקין |  |
| 2017 | סקובי דו: העימות של שאגי | קייל (קול) | ישירות לווידאו |
| 2018 | The Phantom Menace | ג'ים | סרט קצר |
| 2020 | צייר | אלדיס | סרט אינדי |
| 2022 | שירת סרטני הנהר | אריק צ'סטיין |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2001 | בוסטון פאבליק | ג'ונסון | פרק אחד |
| 2002 | המופע של ניק קאנון | צוער | פרק אחד |
| 2003 | CSI: מיאמי | ג'ף וולטון | פרק אחד |
| 2003 | NCIS | תומפסון | פרק אחד |
| 2005 | ER | טוראי פרי | פרק אחד |
| 2005 | פשע מן העבר | קראמס (1945) | פרק אחד |
| 2005 | Surface | ג'ורג' אוון | 4 פרקים |
| 2006 | E-Ring | מייקל פולארד | פרק אחד |
| 2007 | שארק | רונלד הארפר | פרק אחד |
| 2007 | היחידה | בליילוק | פרק אחד |
| 2007 | ורוניקה מארס | אחיו של דריק | פרק אחד |
| 2008 | דור מזוין | רב-טוראי ג'יימס צ'אפין | 7 פרקים |
| 2008 | בונז | פאול סטגמן | פרק אחד |
| 2008 | הות'ורן | טוראי שארפ | פרק פיילוט |
| 2008–2009 | מד מן | ויליאם הופשטאדט | 4 פרקים |
| 2009 | המנטליסט | רודי גרבר | פרק אחד |
| 2010 | אהבה גדולה | ד"ר רוקט ווקר | 3 פרקים |
| 2010 | CSI: Crime Scene Investigation | דלף | פרק אחד |
| 2010 | מחשבות פליליות | ג'ושוע | פרק אחד |
| 2010 | Miami Medical | בראד | פרק אחד |
| 2010 | Dark Blue | גלן פישר | פרק אחד |
| 2010 | The Defenders | דן שפרד | פרק פיילוט |
| 2010 | הדגים | רון | פרק אחד, תפקיד קולי |
| 2011 | Suits | ואייט | פרק אחד |
| 2011 | קאסל | דניאל סאליבן | פרק אחד |
| 2011–2012 | ההריגה | ג'יימי רייט | 26 פרקים |
| 2012 | צדק פרטי | וואלי בקט | פרק אחד |
| 2012 | חוק וסדר: מדור מיוחד | קלייטון | פרק אחד |
| 2012 | Motorcity | רד (קול) | 3 פרקים |
| 2012–2013 | Noodling | קריין | 18 פרקים |
| 2013 | דקסטר | ד"ר טרנר | פרק אחד |
| 2013 | NCIS: לוס אנג'לס | ויליאם גארט | פרק אחד |
| 2013 | האנטומיה של גריי | ויקטור בראון | פרק אחד |
| 2013 | אימפריית הפשע | ג'ון אדגר הובר | 6 פרקים |
| 2014 | Interrogations Gone Wrong | עצמו | פרק אחד |
| 2015 | The Brink | סגן טיילור | תפקיד ראשי |
| 2016 | Pickle and Peanut | אולי דן | פרק אחד |
| 2016 | לוציפר | ליאם פיקרינג | פרק אחד |
| 2016 | Avengers Assemble | תפקיד קולי | פרק אחד |
| 2016–2017 | לונגמייר | סוייר קריין | 4 פרקים |
| 2017 | רוזווד | איוואן קלר | פרק אחד |
| 2017 | ספק סביר | רודני היל | פרק אחד |
| 2017 | נשק קטלני | גורדון ברנס | פרק אחד |
| 2017–2020 | Bosch | סקוט אנדרסון | 11 פרקים |
| 2018 | Six | טרבור ווזניאק | תפקיד ראשי |
| 2018 | על הכוונת | רד במה | 5 פרקים |
| 2019 | Impulse | Ethan Fisher | 6 פרקים |
| 2019 | עבור כל האנושות | ג'ין קראנץ | 6 פרקים |
| 2020 | The Right Stuff | כריסטופר קראפט ג'וניור | 8 פרקים |
| 2022 | אוזרק | קארי סטון | 3 פרקים |
| 2022 | The Cleaning Lady | נואה | 2 פרקים |
הערות שוליים

↑  "Eric Ladin | TV Guide". TVGuide.com (באנגלית). נבדק ב-2019-11-05.
↑  "Eric Ladin - Rotten Tomatoes". www.rottentomatoes.com (באנגלית). נבדק ב-2019-11-05.
↑  "Q&A – Eric Ladin (William Hofstadt)". AMC (באנגלית אמריקאית). נבדק ב-2019-11-05.
↑  "Baby on the Way for Eric Ladin". People. 23 במאי 2012. נבדק ב-23 במאי 2012. {{cite web}}:  (עזרה)
↑  Andreeva, Nellie (28 במרץ 2013). "Eric Ladin To Recur On HBO's 'Boardwalk Empire', Luke Grimes Joins 'True Blood'". Deadline.com. Deadline. נבדק ב-3 באפריל 2014. {{cite web}}:  (עזרה)
↑  "The Right Stuff is handsomely made, but a little too earthbound".
↑  Carlson, Michael (2020-06-12). "THE ABSTRACT ART OF HARRY BOSCH". Medium (באנגלית). נבדק ב-2021-03-24.
↑  Petski, Denise (2017-06-27). "'Six': Eric Ladin Joins Season 2 Of History's Navy SEAL Drama As New Regular". Deadline (באנגלית). נבדק ב-2021-03-24.{{cite web}}:  תחזוקה - ציטוט: url-status (link)
↑  Painter (באנגלית), נבדק ב-2022-08-16
↑  "Eric Ladin". Geffen Playhouse (באנגלית). נבדק ב-2019-11-05.
↑  Ladin, Eric. "I Met An Amazing Man Today..." ericladin.com. אורכב מ-המקור ב-18 באוקטובר 2014. נבדק ב-18 באוגוסט 2014. {{cite web}}:  (עזרה)
↑  "Mysterious Art World Thriller 'Painter' with Betsy Randle & Eric Ladin | FirstShowing.net". www.firstshowing.net (באנגלית). נבדק ב-2022-08-16.
↑  Petski, Denise (2020-12-18). "'Ozark': Eric Ladin To Recur In Season 4 Of Netflix Series". Deadline (באנגלית). נבדק ב-2022-03-18.
| --- | --- |
בקרת זהויות :  ISNI: 0000 0004 1890 4358  LCCN: no2013100204  VIAF: 305307969   WorldCat (עם VIAF): 305307969
אשר ביטון

| --- | --- |

אשר ביטון, 2020
 לידה:  1971 (בן 53 בערך) שדרות, ישראל 
 מדינה:  ישראל ישראל
 השכלה:  אוניברסיטת תל אביב  אוניברסיטת בר-אילן  HIT מכון טכנולוגי חולון 
 
אשר ביטון (נולד בשנת 1971) הוא מנכ"ל משרד הדיגיטל הלאומי לשעבר.